jkorsvik/nowiki_second_scrape_merged huggingface dataset:
Turnaround

For den norske filmen med samme navn, se Turnaround (film)En turnaround («snu rundt») er i jazz- og bluesmusikk en frase eller passasje til slutt i én seksjon og leder til den neste seksjonen. Den neste seksjonen er ofte en gjentagelse av den forrige seksjonen eller hele stykket. En turnaround minner om en kadens i det at den ofte utløser spenning ved å vende tilbake til tonika, eller bygger opp spenning som så utløses når neste seksjon begynner. Dette kan skje enten harmonisk, melodisk eller som en akkordrekke.
Noen typiske turnarounds (der romertallene angir trinn i en diatonisk skala):

vi – ii – V – (I)
V/ii – ii – V – (I)
bIIIo7 – ii – V – (I)
vi – bVI7#11 – V – (I)Blues kjennetegnes av en turnaround som ender i dominanten.


== Referanser ==
Ampelografi

Ampelografi er læren om vinplanter og druesorter. Navnet kommer av de greske ordene ampelos som betyr vinplante og graphe som betyr skrift.
Hobbart & Hobbart

Hobbart & Hobbart er et norsk agentbyrå som ble etablert i 1998 og drives av Martin Braathen. Selskapet har i dag avdelinger i Oslo og London. Agentbyrået leverer løsning med hjelp innenfor juss, mediahåndtering, coaching, og sponsing.
Det forestår kontraktforhandlinger, og ivaretar rettigheter. Det hjelper til med pressefilter, merkevarebygging, krisehåndtering og personlig veiledning.
Hobbart & Hobbart representerer et bredt utvalg av norske skuespillere: Aksel Hennie, André Eriksen, Jonathan Chederville, Anneke von der Lippe, Stig Eldred, Kathrine Fagerland, Thomas Berg, Lars Arentz-Hansen, Mikkel Gaup, Morten Faldaas, Janicke Askevold, Stig Henrik Hoff, Knut Joner, Michael Phenicie, Thomas Berg og Sølje Bergman.


== Eksterne lenker ==
Hjemmeside
Solbergbakken

Solbergbakken er en hoppbakke som ligger på Valler i Bærum. Den er eiet av Bærums Skiklub og var i bruk frem til 1997. Den hadde K-punkt på 59 meter.
Fire verdensrekorder i skihopping har blitt satt i Solbergbakken. Asbjørn Nilssen og Morten Hanssen hoppet 32,5 meter i 1899, mens Olaf Tandberg hoppet 35,5 meter året etter. I 1910 satte Hilda Stang verdensrekord for kvinner med 22 meter.


== Eksterne lenker ==
Filmklipp fra hopprenn i Solbergbakken, 1924 fra Bærum Bibliotek sin Bærumssamling
Portal med hoppanlegg
Osloposten

Osloposten var en gratisavis som ble utgitt av det danske aviskonsernet Søndagsavisen AS i Oslo, via sitt norske datterselskap Norsk Avisdrift. Den ble etablert i 1997. I 2002 ble det meldt om sviktende annonseinntekter og utgivelsen opphørte 1. august 2002. Osloposten ble distribuert i 234 000 eksemplarer før nedleggelsen. Avisa klarte ikke å hamle opp med konkurrenten Avis 1 som ble etablert av Schibsted, for å forsvare Schibsteds andel av Oslos annonsemarked. Avis 1 ble lagt ned ved årsskiftet 2005/2006.


== Referanser ==
Tigoda

Tigoda (russisk: Тигода) er ei elv i Novgorod og Leningrad oblast i Russland. 
Den er 143 km lang, og er ei venstre sideelv til Volkhov. Elva har sine kilder i myrområdene (på 55 moh) nordvest for Velikij Novgorod, og løper sammen med Volkhov rundt 12 km sørvest for byen Kirisji, på 17 moh. Byen Ljuban ligger ved Tigoda. Største sideelver er Ravan, Tsjagoda og Kusinka.
G. F. Henriksens vei (Bærum)

G. F. Henriksens vei (20–98, 23–99) på Valler i Bærum er en kommunal vei som går fra Solbergveien til Solbergbekken.

Nr. 23 Spesialsykehuset for epilepsi og Solbergbakken.


== Referanser ==
Jens Albinus

Jens Albinus (født 3. januar 1965 i Bogense) er en dansk skuespiller.


== Biografi ==
Albinus er utdannet på Skuespillerskolen ved Aarhus Teater 1985-89. Han var ansatt på teatret inntil 1994.
Han huskes for sin rolle som Stoffer i Idiotene. Han gjorde seg også bemerket som den småpsykopatiske Kim, som leier ut værelse til den enslige moren Liv i Benken. Han har blant annet hatt oppgaver i Hvide nætter, soloforestilling på Århus Teater i 1991 og hatt roller som Ferdinand von Walther i Kabale og kærlighed på Jomfru Ane Teatret i 1991 og som D'Artagnan i De 3 musketerer på Århus Teater i 1993. 
Jens Albinus er gift med skuespillerinnen Marina Bouras.


== Filmografi (utvalg) ==
2018  – Lykke-Per – Eberhardt Sidenius
2013 – Nymphomaniac – S
2007 – Daisy Diamond – Kunde
2007 – De unge år: Erik Nietzsche sagaen del 1 – Trols
2007 – Ibrahim
2006 – Direktøren for det hele – Direktøren for det hele/Kristoffer/Svend E
2004 – Ørnen – Hallgrim Ørn Hallgrimsson (TV-serie)
2004 – Forbrydelser – Carsten
2004 – Krøniken – Radioreporter (TV-serie)
2003 – Dogville: pilot – Chuck
2002 – Hotellet – Hugo (TV)
2002 – Å kjenne sannheten (Originaltittel: At kende sandheden) – Richard Malmros 27-45 år
2001 – Far from China – John
2001 – Gottlieb – Martin Gottlieb
2001 – Skulte spor – Tom Jacobsen (TV)
2000 – Benken – (Dansk tittel: Bænken) – Kim
2000 – Dancer in the Dark – Morty
2000 – Fruen på Hamre
2000 – Zacharias Carl Borg – Zacharias Carl Borg
1999 – Din for altid – Jeppe
1998 – Den blå munk – Teologistudent
1998 – Idiotene (Dansk tittel: Idioterne) – Stoffer
1996 – Bryggeren – H.C. Andersen (TV-miniserie)
1996 – Portland (1996) – Carsten
1996 – Anton (1996) – lærer


== Priser ==
2003 – Robertprisen for årets mannlige hovedrolle for sin rolle i Å kjenne sannheten.
2003 – Bodilprisen for beste mannlige hovedrolle for sin rolle i Å kjenne sannheten.


== Referanser ==


== Eksterne lenker ==
(en) Jens Albinus på Internet Movie Database 
(sv) Jens Albinus i Svensk Filmdatabas 
(da) Jens Albinus på Filmdatabasen 
(da) Jens Albinus på danskefilm.dk 
(da) Jens Albinus på danskfilmogtv.dk 
(da) Jens Albinus på Scope 
(fr) Jens Albinus på Allociné 
(en) Jens Albinus på AllMovie 
(en) Jens Albinus hos Turner Classic Movies 
(en) Jens Albinus hos The Movie Database
Rune Hagestrand

Stein Rune Hagestrand (født 4. april 1964) var ordfører i Gjerstad kommune i Aust-Agder fra 2007 til 2011. Han representerer Høyre.Hagestrand har vært kommunestyremedlem i Gjerstad kommune (2003-2019) og fylkestingsmedlem for Høyre i Aust-Agder (2011-2019) Han er nå fylkestingsmedlem i Agder Fylkeskommune (2020- ) og medlem i samferdselsutvalget der. Fra 2011 har han vært medlem i Jernbaneforum Sør og er valgt som leder av forumet for perioden 2020-2023. 
Hagestrand driver gjennom sitt firma No Limit Events AS den lokale nettavisen iGjerstad.no og de årlige Brokelandsheiadagene.


== Referanser ==
Skjær (redskap)

Et skjær er et redskap eller en viktig del av et større redskap.


== Redskap ==
Traktorredskap
Lunneskjær
Snøskjær
Veiskjær


== Redskapsdel ==
En bulldoser har frontmontert skjær
En veiskrape har mange skjær
En gravemaskin kan ha skjær
Luis Delís

Luis Mariano Delís (født 6. desember, 1957 på Guantánamo) er en cubansk tidligere  friidrettsutøver som konkurrerte i diskoskast  og kulestøt.  Han gjorde det best i diskos og han vant bronsemedalje under OL 1980, samt to medaljer i de to første verdensmesterskapene i historien. Etter at han la opp, trente han Martiza Martén, OL-vinner i diskos i 1992.


== Mesterskapsmedaljer ==
VM 1997 – bronsemedalje
Panamerikanske leker 1987 – gullmedalje
VM 1983 – sølvmedalje
Panamerikanske leker 1987 – gullmedalje
Panamerikanske leker 1983 (kulestøt) – sølvmedalje
OL 1980 – bronsemedalje


== Se også ==
Sporting-heroes.net: Luis Delís tatt i doping


== Referanser ==


== Eksterne lenker ==
(de) Luis Delís – Munzinger Sportsarchiv 
(en) Luis Delís – Olympics.com 
(en) Luis Delís – Olympic.org 
(en) Luis Delís – Olympedia 
(en) Luis Delís – Sports-Reference (OL-resultater – arkivert) 
(en) Luis Delís – World Athletics 
(en) Luis Delís – Track and Field Statistics
Studentersamfunnet Bislet

Studentersamfunnet Bislet, mest kjent som bare Samfunnet er en studentpub, som ligger i kjelleren på OsloMet.
Studentersamfunnet arrangerer blant annet torsdagskroer og quiz, og drives av studenter på frivillig basis.


== Eksterne lenker ==
www.samfunnetbislet.no
Bjørgulv S. Lund

Bjørgulv Sverdrup Lund (født 12. februar 1967) er en norsk driftsingeniør og politiker (H) som var Valles ordfører 2007–2011 og Aust-Agders fylkesordfører 2011–2015.
Han vokste opp i Arendal. Etter Arendal gymnas utdannet han seg til sivilingeniør ved bygninglinjen ved NTH med vekt på samferdsel, regional økonomi og veibygging. Deretter arbeidet han for Asplan Viak i Arendal. I 1994 flyttet han til Valle for å begynne i maskinentreprenørfirmaet Nomeland Anlegg. I 2015 ble han leder for Brokke driftssentral i Valle, som styrer og regulerer Agder Energis magasiner i Agder og deler av Telemark.Lund var medlem av Valle kommunestyre fra 2003 til 2011, først som medlem av planutvalget fra 2003 til 2007, så ordfører fra 2007 til 2011. Fra 2011 til 2015 var han Aust-Agders fylkesordfører. Lund har også vært leder i Valle Høgre og 2. nestleder i Aust-Agder Høyre.


== Referanser ==


== Eksterne lenker ==
(en) Bjørgulv Sverdrup Lund – kategori av bilder, video eller lyd på Commons 
(no) Bjørgulv S. Lund hos Stortinget 
(no) Bjørgulv S. Lund hos Norsk senter for forskningsdata
Catalinaaffæren

Catalinaaffæren (svensk: Catalinaaffären) var en diplomatisk krise mellom Sverige og Sovjetunionen under den kalde krigen. Den ble utløst i juni 1952 da et svensk militærfly forsvant sporløst under et hemmelig signaletterretningsoppdrag over Østersjøen og et svensk letefly, et Catalina sjøfly, tre dager seinere ble skutt ned av et sovjetrussisk fly. 
Bakgrunnen for militærflygningen 13. juni var et svensk-amerikansk etterretningssamarbeid som brøt med Sveriges offisielle nøytralitetslinje. Sverige byttet bort data fra signaletterretning mot amerikansk militært utstyr. Samarbeidet var strengt hemmelig, noe som imidlertid ikke var til hinder for at Sovjetunionen fikk vite om det.
Under søk etter det savnede flyet, en Douglas C-47 (svensk betegnelse Tp 79), ble et sjøredningsfly av typen Consolidated PBY Catalina (svensk betegnelse Tp 47) angrepet av et sovjetisk MiG-15 jagerfly. Catalina-maskinen ble så skadet at den måtte nødlande. Alle de fem besetningsmedlemmene ble reddet av et vesttysk lastefartøy og kom seg tilbake til Sverige via Finland. 
De pårørende til de åtte (tre besetningsmedlemmer og fem etterretningsspesialister) ombord i signaletterretningsflyet levde lenge i uvisshet om hva som hadde skjedd. Selv om den sovjetiske lederen Nikita Khrusjtsjov i 1956 bekreftet overfor den svenske statsministeren Tage Erlander at flyet var skutt ned av Sovjet, ble det i mange år hemmeligholdt av den svenske staten. 
Etter den kalde krigens slutt vedgikk Russland i 1991 at flyet var skutt ned. I 2003 ble vraket funnet av svenske dykkerfartøy i internasjonalt farvann og de ble berget året etter.


== Se også ==
Sveriges utenriks- og sikkerhetspolitikk under den kalde krigen


== Referanser ==


== Eksterne lenker ==
(en) Catalina affair – kategori av bilder, video eller lyd på Commons 
(en) Catalina affair – galleri av bilder, video eller lyd på Commons 
Informasjon og bilder fra søket hvor de to nedskutte flyene ble funnet, i juni 2003 (svensk)
Haskell Indian Nations University

Haskell Indian Nations University er et føderalt universitet for indianske urinnvånere, lokalisert like sørøst for småbyen Lawrence i delstaten Kansas, USA.
Det ble opprettet i 1884 som United States Indian Industrial Training School – en landbruksskole, og målet var å assimilere indianerne inn i den rådende, hvite kulturen. Studentene bar uniformer og "marsjerte" til klasserom og undervisning. I 1927 begynte Haskell å tilby fag på collegenivå, og det ble i mellomkrigstiden satt i gang regulær lærerutdanning.
Fra 1970 var Haskell et rent college som tilbød høyere utdanning. Siden 1993 fikk colleget status og tittel som universitet, og tilbyr i dag indianske studier, arkivstudier, lærerutdanning, business administration, og miljøstudier.
Ved Haskell var det 1 028 studenter fra 150 stammer og fra alle delstater i 2006. Skolepengene var samme året på US$ 420 per år. Studiene tilbys til Bachelornivå.

Haskell Cultural center har indiansk forskning, arkiver og samlinger.
På campus ligger også American Indian Athletic Hall of Fame, som blant annet fremhever skolens to tidligere studenter som har tatt OL-gull – Jim Thorpe og Billy Mills.


== Referanser ==


== Eksterne lenker ==
(en) Offisielt nettsted 
(en) Haskell Indian Nations University – kategori av bilder, video eller lyd på Commons 
Haskell: Its History & Its Future, Brown Quarterly
Buepansermalle

Buepansermalle er en art i gruppen Corydoras. Det er en nattaktiv tropisk bunnfisk som lever i ferskvann med en temperatur mellom 21 og 26 °C, en hardhet på 2-18 dGH og en pH mellom 6,5 og 7,5. 
Den blir opptil 5,5 cm lang, og opptil åtte år gammel.
Arten har C-nummer C-20.
Den finnes i Brasil, Ecuador og Peru.
Buepansermalle er en populær akvariefisk som kan forveksles med Corydoras narcissus; lengden på snuten er hovedforskjellen. I tillegg er vanligvis stipen hos Corydoras narcissus lengre. 


== Eksterne lenker ==
(en) buepansermalle – oversikt og omtale av artene i WORMS-databasen 
(en) buepansermalle i Encyclopedia of Life 
(en) buepansermalle i Global Biodiversity Information Facility 
(en) buepansermalle hos FishBase 
(en) buepansermalle hos ITIS 
(en) buepansermalle hos NCBI 
(en) Kategori:Corydoras arcuatus – bilder, video eller lyd på Wikimedia Commons 
Corydoras arcuatus – detaljert informasjon på Wikispecies
Parker i Bærum

Parker i Bærum er en liste over parker i Bærum.

Bjerkelunden ligger til Bjerkelundsveien ved Egne Hjem
Kjørbo park ligger ved Sandvika sentrum og omfatter Kjørbo gård og Kjørboparken. Bestemorskogen er en viltvoksende skog vest for Kjørbobekken.
Kjørbotangen park ligger ved Hamang i Sandvika. Av mange feilaktig kalt Limtomta etter en limfabrikk tidlig på 1900-tallet. Den lå der Sandvika videregående skole ligger nå.
Løkkeåsen park ligger i utkanten av Sandvika.
Skallum park ligger en kilometer syd for Bekkestua.
Jarmyra park ligger på Jar. I vestenden av parken ligger Tjernsrudtjern med rikt fugleliv og flere sjeldne plantearter.
Strandparken ligger ved Holtekilen på Strand på Stabekk. Seks skulpturer av Joseph Grimeland.
Ingerlien park ligger på Blommenholm.
Sauejordet og Stubberud skogpark ligger nordøst for Hosle skole og Haug skole ved Griniveien. Sauejordet tilhører Hosle gård. Stubberud Skogpark ble allerede i 1929 vernet som Norges første edelløvskogsreservat.
Nansenparken er en stor park på Fornebu
Esben Selvig

Esben Ullbæk Bundgaard-Jørgensen Selvig, kjent under artistnavnene The Dane og Dansken, (født 17. juni 1978 i København) er en norsk-dansk artist, programleder og produsent. Han er frontfigur i den norske hiphopgruppa Klovner i Kamp og var tidligere frontfigur og vokalist i rockebandet Yoga Fire. 
Selvig er opprinnelig dansk, men flyttet til Norge tidlig på 1980-tallet. Han vokste opp på Tåsen i Oslo.
I perioden 1994-2006 var han frontfigur i rapgruppa Klovner i Kamp før bandet ble oppløst og Selvig flyttet til Los Angeles hvor han bodde i to år. Her skrev han filmmanus og artikler for norske medier.I perioden 2001-2012 var Selvig vokalist og frontfigur i rockebandet Yoga Fire.I 2008 debuterte han som forfatter med boken IKON Tupac som ble gitt ut på Gyldendal. 
Sammen med Thomas Gullestad ledet han tre sesonger av TV-serien Dansken & Fingern og i  2013 og 2014 var han dommer i Idol på TV 2. 
I 2016 var han aktuell med en serie portrettintervjuer på TV 2 og som deltager i årets sesong av Hver Gang Vi Møtes (TV 2).
I 2005 oversatte han det danske manuset til filmen Terkel i knipe til norsk. Det er en dansk animasjonsfilm som har fått kultstatus både i Danmark og Norge. Aksel Hennie hadde alle stemmene i den norske versjonen.
Selvig og Aslak Hartberg fikk i 2002 Edvard-prisen i klassen tekst til musikk for Klovner i Kamp-sangen «Nattens sønner». Gruppas tekster er å finne i et halvt dusin norskbøker, samt diktsamlinger og antologier.Han har også fått Spellemannprisen med Klovner i Kamp og Yoga Fire, samt Gullruten for Dansken & Fingern.
Selvig er utdannet kaospilot fra Kaospilotene i Århus i Danmark.
Klovner i Kamp ble gjenforent i 2013. 
Esben er medeier og kreativ leder i produksjonsselskapet Klynge AS som utvikler og produserer radio, podcast, TV-underholdning og dramaserier.


== Referanser ==


== Eksterne lenker ==
(en) Esben Selvig på Internet Movie Database 
(en) Esben Selvig hos The Movie Database 
(en) Esben Selvig på MusicBrainz
Dansken & Fingern

Dansken & Fingern er et norsk humorprogram med Esben Selvig og Thomas Gullestad som gikk på Viasat 4 i 2011. Programmet hadde mange likheter med amerikanske Jackass, og gikk i hovedsak ut på at frontfigurene Esben Selvig («Dansken») og Thomas Gullestad («Fingern») fant på sprøe stunts, skadet seg selv og drev gjøn med folk. Programmet var fullt av pinlige seanser og absurde situasjoner som oppstod når de to kompisene oppsøkte pussige miljøer, utfordret hverandres svakheter og testet etablerte sannheter og fenomener. Programmet gikk på mandager.
Innslaget «Fingern henges i kroker» ble kåret til årets TV-øyeblikk under Gullruten 2011.
Serien ble i snitt sett av 64 000. Repriser på TV3 er ikke med i beregningen.


== Referanser ==
Brand New Heavies

Brand New Heavies er en acid jazz og funk gruppe som ble dannet i 1985 i Ealing utenfor London, Storbritannia.


== Eksterne lenker ==
Offisielt nettsted 
(en) Brand New Heavies – kategori av bilder, video eller lyd på Commons 
(en) Brand New Heavies på Discogs 
(en) Brand New Heavies på MusicBrainz 
(en) Brand New Heavies på Songkick 
(en) Brand New Heavies på AllMusic 
Brand New Heavies på Myspace.com
Anne Louise Hassing

Anne Louise Hassing (født 17. september 1967 i Horsens) er en dansk skuespiller, utdannet ved Statens Teaterskole i Danmark i 1997.
Hun filmdebuterte i Nils Malmros' Kærlighedens smerte i (1992), som hun vant både en Robert og en Bodil for beste kvinnelige hovedrolle. Hun fikk igjen en Bodil i 1999 – denne gang for sin neste filmprestasjon i Lars von Triers Idiotene. Hun har dessuten medvirket i filmatiseringene av Jane Aamunds romaner Klinkevals og Juliane. Hun har også medvirket i tv-seriene Strisser på Samsø og De pokkers forældre. 
2004-2007 fikk hun stor suksess for sin rolle som Ida i DR-dramaserien Krøniken. Den innbrakte henne prisen som årets kvinnelige tv-skuespiller i både 2004, 2005 og 2006.


== Filmografi (utvalg) ==
2011 – Goltzius and the Pelican Company – Susannah
2009 – 2900 Happiness (TV)
2004-2007 – Krøniken – Ida Nørregaard (22 episoder, 2004-2007) (TV)
2006 – Far til fire - i stor stil – Bibliotekar
2005 – Seks lag af depression – Sofie
2003 – Skjulte spor – Marie Bovain (TV)
2003 – Zahle's Top 10 – Sketsj karakter (TV)
2003 – De pokkers forældre TV-serie – Forskjellige roller (sketsjer)
2003 – The Cowboy Loses His Boots – Lady Latex
2000 – Bånd på livet" – Pike ved busstoppested (TV)
2000 – Juliane (som Louise Hassing) – Madam Birk
2000 – Afsporet – Inger
1999 – Klinkevals – Madam Birk
1998 – Jobbet och jag
1998 – Strisser på Samsø – Sofie
1998 – Idiotene (Dansk tittel: Idioterne) – Susanne
1992 – Kærlighedens smerte – Kirsten


== Referanser ==


== Eksterne lenker ==
(en) Anne Louise Hassing på Internet Movie Database 
(sv) Anne Louise Hassing i Svensk Filmdatabas 
(da) Anne Louise Hassing på Filmdatabasen 
(da) Anne Louise Hassing på danskefilm.dk 
(da) Anne Louise Hassing på danskfilmogtv.dk 
(da) Anne Louise Hassing på Scope 
(fr) Anne Louise Hassing på Allociné 
(en) Anne Louise Hassing på AllMovie 
(en) Anne Louise Hassing hos The Movie Database 
(da) Anne Louise Hassing hos danskefilmstemmer.dk
Henderson State University

Henderson State University er et delstatseid universitet i Arkadelphia, ikke langt fra Hot Springs i delstaten Arkansas i USA. Grunnleggelsen var i 1890, den gang som et metodistisk fireårig college.
Det var 3.664 studenter ved Henderson i 2006, og 229 vitenskapelig ansatte. Skolepengene samme år var US$ 4.230 for studenter hjemmehørende i delstaten.
Studiene gis opp til mastergrad.


== Eksterne lenker ==
(en) Offisielt nettsted 
(en) Henderson State University – kategori av bilder, video eller lyd på Commons
Chalfont & Latimer stasjon

Chalfont & Latimer stasjon er en jernbane- og undergrunnsstasjon i distriktet Chiltern i Buckinghamshire. Den ligger på jernbanelinjen mellom Aylesbury og London Marylebone, og på undergrunnsbanens Metropolitan-linje. Disse to linjene deler spor på store deler av strekningen.
Hofstra University

Hofstra University er et privat, ikke-kommersielt universitet i Hempstead i Town of Hempstead i delstaten New York i USA. Det ble grunnlagt i 1935 som et college under New York University, men ble selvstendig i 1937.
I 2006 hadde Hofstra 12 550 studenter og 1 206 vitenskapelig ansatte, og skolepengene var US$ 24 830 samme år. Studiene gis opp til doktorgradsnivå (ph.d).
Fagtilbudet omfatter klassiske liberal arts-fag, businessfag og jus.
Blant tidligere studenter er Christopher Walken og Francis Ford Coppola.Under presidentvalgkampen mellom Barack Obama og John McCain i 2008, ble valgkampens siste presidentdebatt mellom de to av holdt på Hofstra University den 15. oktober.


== Eksterne lenker ==
(en) Offisielt nettsted 
(en) Hofstra University – kategori av bilder, video eller lyd på Commons
Stig Bergling

Stig Svante Eugén Bergling (født 1. mars 1937 i Stockholm, død 24. januar 2015 samme sted) var en svensk forhenværende politimann og spion for Sovjetunionen.


== Liv og virke ==


=== Bakgrunn ===
Bergling vokste opp på Östermalm i Stockholm. Berglings far, som kom fra et velberget hjem i Sala, var ingeniør og arbeidet med skadeforsikringer for et forsikringsselskap. Berglings mor kom fra et arbeiderhjem i Falun, var strengt religiøst oppfostret og arbeidet som sekretær i Berglings oppvekst. Bergling hadde en yngre søster.
Han ble sendt på privatskole, Carlssons skola, på Östermalm i Stockholm, og gikk deretter på Östra Real.I 1957 avtjente han verneplikten som kystjeger ved Vaxholms kustartilleriregemente (KA 1) i Vaxholm.


=== Säpo ===
I 1969 ble han ansatt i det svenske sikkerhetspolitiet Säpo og arbeidet i Byrå II, spaningsavdelingen. Samme år ble han sikkerhetssjef for FNs fredsbevarende styrker på Kypros der han var stasjonert i ett år. I løpet av tjenesten besøkte han ofte Beirut og det var der han ble vervet av GRU. Bergling var reserveoffiser i kystartilleriet og i en kortere periode var han utlånt til den svenske forsvarsstabens sikkerhetsavdeling. I denne perioden stjal han hemmelige dokumenter over svenske forsvarsanlegg.


=== Spion for Sovjetunionen ===
Under et FN-oppdrag i Libanon i 1973 solgte han de hemmelige dokumentene til GRU. Etter å ha vendt tilbake til Sverige, fortsatte han sin spionasjevirksomhet ved å utlevere informasjon om Säpos virksomhet i Sverige. I Säpo fant man etterhvert ut at tjenesten hadde en muldvarp. Bergling søkte på ny FN-tjeneste og ble sendt til Suez. Han ble imidlertid beordret til Kypros da mistankene begynte å bli sterkere.


=== Avsløring, dom ===
Bergling ble pågrepet 20. mars 1979 i Israel av den israelske etterretningstjenesten Mossad.
Den 7. desember 1979 ble Bergling dømt til livsvarig fengsel for grov spionasje. I løpet av fengselstiden byttet Bergling navn til Eugén Sandberg i forbindelse med at han giftet seg med Elisabeth Sandberg, en venninne fra ungdomstiden.


=== Rømning ===
Under en permisjon fra Norrköpingsanstalten lyktes Bergling den 6. oktober 1987, sammen med sin daværende hustru Elisabeth, med å gjennomføre en flukt til sin tidligere oppdragsgiver Sovjetunionen, via Åland og Finland. Paret levde en tid i Moskva, og senere i Ungarn, under navnene Ivar og Elisabeth Straus. I 1990 flyttet de til Libanon.
I august 1994 vendte paret frivillig tilbake til Sverige. Bergling tilbrakte ytterligere tre år i fengsel før han ble løslatt i juli 1997.


== Referanser ==


== Eksterne lenker ==
Program på svensk radio, P3 om Stig Bergling (svensk)